Diari Oficial de la Generalitat Valenciana


Sumari del DOGV 3741, del 03-05-2000 (2000/3333)

ORDRE de 17 d'abril de 2000, de la Conselleria d'Agricultura, Pesca i Alimentació, per la qual s'inclou en el règim de beques dels alumnes de l'Institut Politècnic Maritimopesquer de la Mediterrània d'Alacant, la fase pràctica en els centres de treball de la formació professional que imparteix.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3333


Data del document
:   17-04-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * Institut Politècnic Marítim Pesquer Mediterrani
    * assignació per estudis
    * pescador
    * ajuda pública
    * suport econòmic

ORDRE de 17 d'abril de 2000, de la Conselleria d'Agricultura, Pesca i Alimentació, per la qual s'inclou en el règim de beques dels alumnes de l'Institut Politècnic Maritimopesquer de la Mediterrània d'Alacant, la fase pràctica en els centres de treball de la formació professional que imparteix. [2000/X3333]
  
Els reials decrets números del 722/1994 al 727/1994, tots de 22 d'abril i publicats en el Butlletí Oficial de l'Estat número 150, de 24 de juny, estableixen diversos títols de formació professional de la rama maritimopesquera i els corresponents ensenyaments mínims, en el marc del sistema educatiu establit per la Llei Orgànica 1/1990, de 3 d'octubre, d'Ordenació General del Sistema Educatiu (LOGSE). Entre els ensenyaments s'inclou, respecte de tots ells, un mòdul professional de formació en centre de treball.
  
L'Institut Politècnic Maritimopesquer de la Mediterrània d'Alacant ha començat la impartició dels ensenyaments d'aquests títols de formació professional i és necessari adequar el règim vigent de beques als seus alumnes, establit per l'Ordre de 23 de maig de 1994, del conseller d'Agricultura, Pesca i Alimentació (Diari Oficial de la Generalitat Valenciana número 2.287, de 13 de juny), al nou contingut dels ensenyaments, amb la inclusió de la realització de les pràctiques professionals de formació en centre de treball.
  
Per això, a proposta del director general de Pesca i Comercialització Agrària, en l'exercici de les competències que tinc atribuïdes,
  
ORDENE
  
Article 1
  
1. Les beques per a la realització d'estudis de formació professional i educació permanent d'adults en l'Institut Maritimopesquer de la Mediterrània, establides per l'Ordre de 23 de maig de 1994, de la Conselleria d'Agricultura, Pesca i Alimentació, també es concediran per a la realització del mòdul professional de formació en centre de treball de les titulacions de formació professional impartides per aquest centre.
  
2. Les beques es concediran pel temps de duració del període de formació pràctica i es pagaran quan finalitze aquest, amb la conformitat prèvia del director de l'Institut pel compliment de les obligacions del règim del mòdul formatiu.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 17 d'abril de 2000
  
La consellera d'Agricultura, Pesca i Alimentació,
  
M. ÀNGELS RAMON-LLIN I MARTÍNEZ